पार्टी सूत्रों का कहना है कि फिलहाल जो प्लानिंग की जा रही है, उसके तहत पीएम मध्य प्रदेश में एक दर्जन और राजस्थान में 10 रैलियों को संबोधित कर सकते हैं। अब अगर गुजरात और कर्नाटक से तुलना करें तो यह संख्या बेहद कम है। मोदी ने गुजरात विधानसभा चुनाव के दौरान 34 रैलियां की थीं। कर्नाटक में उन्होंने 21 रैलियों को संबोधित किया था। हालांकि रैलियों की संख्या में माहौल को देखते हुए बदलाव भी किया जा सकता है। तेलंगाना में तो राज्य इकाई ने ही फिलहाल तीन रैलियों का प्लान राष्ट्रीय नेतृत्व को भेजा है। पार्टी नेताओं का मानना है कि इसी तरह मिजोरम में भी तीन-चार से अधिक रैलियां होने की उम्मीद नहीं है।